**Megállapodás**

amely létrejött egyrészről **Budapest Főváros VII. kerület Erzsébetváros Önkormányzata** (székhely: 1073 Budapest, Erzsébet krt. 6., törzskönyvi azonosító szám: 735704, KSH statisztikai számjel: 15735708-8411-321-01, adóazonosítószám: 15735708-2-42, fizetési számlaszáma: 11784009-15507008, képviseli: Vattamány Zsolt polgármester) mint **Támogató** (a továbbiakban: **Támogató**)

másrészről

**Akácfa u. 9/B. szám alatti társasház** (székhelye: Akácfa u. 9/B.; adószám…… , képviseli: Berill Szolgáltató Bt., Kotka Sándorné közös képviselő) mint **Támogatott** (a továbbiakban: **Támogatott**) között a mai napon az alábbiak szerint:

1. Felek rögzítik, hogy Támogatott 2015. március 27. napján kelt kezelői hozzájárulásával hozzájárult ahhoz, hogy a 34394 helyrajzi számú, természetben a Budapest VII. kerület Akácfa u. 9/B. szám alatti társasházi lakóépület Akácfa u. 11. sz. alatti társasház felé néző tűzfalszakasza megfestésre kerülhessen.
2. Felek egyezően rögzítik, hogy a SORTIMENTS Bt. a jelen megállapodás 1. pontjában részletesen körülírt tűzfal megfestését Erzsébetváros Önkormányzata megbízásából összesen nettó 3.450.000,- Ft+ÁFA, azaz nettó hárommillió-négyszázötven-ezer forint + ÁFA összegű díjazás ellenében elvégzi.
3. Felek rögzítik, hogy az Akácfa u. 9/B. szám alatti Társasházban Támogató 21.74 % tulajdoni hányaddal rendelkezik.
4. Felek rögzítik és Támogatott jelen megállapodás aláírásával kifejezetten tudomásul veszi, hogy a jelen megállapodás 2. pontjában körülírt munkálatok elvégzése az Akácfa u. 9/B. szám alatt található Társasháznak nem a Támogató tulajdonát képező 78.26 % tulajdoni aránya vonatkozásában a Támogató részéről a Támogatott részére természetben nyújtott, vissza nem térítendő támogatásnak minősül, amelynek az értéke bruttó 3.428. 962- Ft, azaz hárommillió- négyszázhuszonnyolcezer- kilencszázhatvankettő forint.
5. A Társasház kifejezetten tudomásul veszi, hogy a Társasház tűzfalán létrejött műalkotás tekintetében a szerzői jogokat Sortiments Bt. átruházza az Önkormányzatra. Ennek keretén belül az Önkormányzat jogosult az alkotást esetleges később felmerülő városképi, gazdasági vagy egyéb felmerülő okból eltávolítani.
6. Kapcsolattartó személyek:

Támogató részéről:

Név: Grózáné Burka Éva pénzügyi és kerületfejlesztési referens, Polgármesteri Kabinet, Tel.: 462-3264, e-mail: [burka.eva@erzsebetvaros.hu](mailto:burka.eva@erzsebetvaros.hu)

Támogatott részéről:

Név: Kotka Sándorné közös képviselő, Tel.: 06-20-352-9456; e-mail: [kotkakati@gmail.com](mailto:kotkakati@gmail.com)

1. A jelen megállapodásban nem szabályozott kérdésekben a Ptk. vonatkozó rendelkezései az irányadók.
2. Támogatott az államháztartásról szóló törvény végrehajtásáról szóló 368/2011. (XII. 31.) Korm. rendelet 50.§ (1a) bekezdésére tekintettel jelen megállapodás aláírásával nyilatkozza, hogy a nemzeti vagyonról szóló 2011. évi CXCVI. törvény 3.§ (1) bekezdése szerinti átlátható szervezetnek minősül.

Budapest, 2015………………….

………………………………. …………………………………

Budapest Főváros VII. kerület Kertész u. 32. szám alatti Társasház

Erzsébetváros Önkormányzata ERVA Nonprofit Zrt.

Vattamány Zsolt Dr. Csomor Sándor

polgármester vezérigazgató

Támogató Támogatott

Pénzügyi ellenjegyző:………………………….

Fitosné Z. Zsuzsanna

Pénzügyi Iroda vezetője

Ellenjegyzem: …………………………………

Dr. Gotthard Gábor

jegyző